একজন সাধারণ ক্রেতার পক্ষে সোনার শুদ্ধতা যাচাই করা অসম্ভব। আর সেই মুশকিল আসান করে হলমার্ক। এটি আসলে সোনার বিশুদ্ধতার শংসাপত্র।ব্যুরো অফ ইন্ডিয়ান স্ট্যান্ডার্ডস(BIS) সোনার শুদ্ধতার এই শংসাপত্র প্রদান করে। একেই হলমার্কিং বলা হয়। সোনায় হলমার্ক আছে মানে বুঝবেন, সেটি গয়না তৈরির সোনার শুদ্ধতার আন্তর্জাতিক মানসম্মত। ভারত সরকার BIS-এর মাধ্যমে সোনার বিশুদ্ধতার এই নিয়ম প্রণয়ন করে। ব্যুরো অফ ইন্ডিয়ান স্ট্যান্ডার্ডের স্বীকৃত বেশ কিছু হলমার্কিং কেন্দ্র রয়েছে। সেখান থেকে লাইসেন্সপ্রাপ্ত গহনা বিক্রেতারা হলমার্কিং করান। হলমার্ক করা সোনায় তার সম্পর্কিত সমস্ত বিবরণ লেজার দ্বারা খোদাই করা থাকে। তাই সোনা কেনার সময়ে হলমার্ক দেখে কেনাই ভালো।